Thursday, January 17th, 19:32:05
10 January 2019 | Sakenuus
Kommoditeite het in 2018 pak gekry, van verliese in olie en koper tot koffie en suiker.
Vooruitsigte vir ­kommoditeite lyk vir 2019 effens beter, maar baie hang van veral die handels­betrekkinge tussen Amerika en China af.
Moenie Saoedi-Arabië se vasbeslotenheid onderskat om by Opul se produksieperke te hou nie. Opul vergader weer in April, en oliepryse kan teen daardie tyd veld gewen het. Die mediaan-vooruitskatting vir Brent-ruoliepryse vir vanjaar is US$68 per vat teenoor die huidige US$58.
Goudpryse kan steun kry van die Amerikaanse Federale Reserweraad (Fed) as hy rentekoerse stadiger verhoog as verwag. Beleggers soek beskerming vir hul geld van die wisselvalligheid in die aandelemarkte en van die verlang­samende ekonomiese groei in die wêreld.
As Amerika en China hul handels­kwessies kan uitsorteer kan dit koper steun. Die mediaan-vooruitskatting vir koper is bo US$6 400 per ton, teenoor die onlangse prys van US$5 930.
Sojaboonpryse styg sodra daar enige verbeterings in handels­bande tussen Amerika en China is. Pryse het veral aan die einde van verlede jaar gestyg toe China die invoer van Amerikaanse sojabone hervat het.
Morgan Stanley verwag weer vanjaar 'n internasionale ooraanbod en voorspel ysterertspryse van US$62 per ton vanjaar.